за признаване на висшите учебни заведения и дипломите за завършено висше образование.
 —
 обучение на служители от държавния и частния сектор, както и на висши държавни служители в приоритетни области, които предстоят да се определят,
 —
 сътрудничество между учебните заведения и между учебните заведения и предприятията,
 —
 мобилност на преподавателите, дипломантите, административен персонал, млади учени и изследователи и млади хора,
 —
 насърчаване на обучението по европеистика в подходящи заведения,
 —
 изучаване на езиците на Общността,
 —
 следдипломно обучение на конферентни преводачи,
 —
 обучение на журналисти,
 —
 обучение на преподаватели.
 3. Участието на една страна в различни образователни програми и програми за обучение на другата страна може да се предвиди при спазване на съответните им процедури, като при нужда се създават институционална рамка и програми за сътрудничество, въз основа на участието на Република Узбекистан в програмата „Темпус“ на Общността.
 Член 52
 Земеделие и аграрно-промишлен сектор
 Сътрудничеството в тази област има за цел модернизацията, приватизацията и преструктурирането на земеделието, аграрно-промишления сектор и сектора на услугите в Република Узбекистан, развитието на вътрешните и международните пазари за узбекските продукти, при условия, осигуряващи опазването на околната среда, при отчитане на необходимостта да се подобри сигурността на снабдяването с хранителни продукти, развитието на аграрно-промишления сектор, преработването и разпространението на земеделски продукти. Страните се стремят и към постепенно сближаване на узбекските стандарти с техническите норми на Общността за промишлените и земеделските хранителни продукти, в това число санитарните и фитосанитарните стандарти.
 Член 53
 Енергетика
 1. Сътрудничеството се основава на принципите на пазарната икономика и Европейската енергийна харта и се развива в перспективата на постепенна интеграция на енергийните пазари в Европа.
 2. Сътрудничеството се съсредоточава върху, inter alia, формулиране и разработване на енергийна политика. То обхваща по-специално следните области:
 —
 усъвършенстване управлението и нормативната уредба на енергийния сектор в съответствие с пазарната икономика,
 —
 повишаване качеството и безопасността на енергоснабдяването, по икономически и екологично надежден начин,
 —
 насърчаване енергоспестяването и енергийната ефективност и прилагане на протокола към енергийната харта за енергийната ефективност и свързаните екологични въпроси,
 —
 модернизация на енергийната инфраструктура,
 —
 усъвършенстване на технологиите за снабдяване и крайно потребление, независимо от вида на използваната енергия,
 —
 управление и техническо обучение в енергийния сектор,
 —
 транспорт и пренос на енергия и енергийни материали,
 —
 въвеждане на определен набор институционални, правни, данъчни и други условия, необходими за насърчаване на търговията и инвестициите в областта на енергетиката,
 —
 развитие на водноелектрическите ресурси и други възстановими източници на енергия.
 3. Страните обменят съответна информация относно инвестиционни проекти в енергийния сектор, особено във връзка изграждането на енергийни запаси и строителството и реконструкцията на нефтопроводи и газопроводи или други средства за пренос на енергийни продукти. Страните отдават особена важност на сътрудничеството, свързано с инвестициите в енергийния сектор и тяхната уредба. Те си сътрудничат за възможно най-ефикасно осъществяване на разпоредбите на дял IV и на член 46 що се отнася до инвестициите в енергийния сектор.
 Член 54
 Околна среда и човешко здраве
 1. В духа на Европейската енергийна харта и декларациита на конференциите, проведени в Люцерн - през 1993 г., и в София - през